Referat fra Generalforsamling lørdag d. 20. maj 2017 kl. 14.30

Gårslev Hallens Cafeteria

Årets generalforsamling blev igen en stille affære og der var ikke det helt store fremmøde.

Som det skal blev agendaen fulgt punkt for punkt.

**1. Valg af dirigent**

Efter formandens velkomst, blev Johnny Nielsen traditionen tro valgt til ordstyrer.

**2. Formandens beretning:**

Formanden fremlagde beretningen og den findes på foreningens website.

Det blev besluttet, at skriftlige information fremover sendes på e- mail. For de få der ikke har en e-mail kommer informationen på anden vis.

Beretningen blev herefter godkendt

**3. Årsregnskab 2016, budget 2018 estimat 2017**

Kassereren fremlagde og gennemgik årsregnskabet.

Budgettet for 2018 blev fremlagt.

Estimat for 2017 blev fremlagt-

Der var igen en dialog om, at en af beboerne ikke betaler kontingent, men alligevel nyder godt af foreningens arbejde og det støder flere, at der blot kan køres frihjul.

Formanden tager fat i sagen med det formål at stille et økonomisk krav til beboeren.

Årsregnskabet og budget blev godkendt

**4. Fastsættelse af kontingent**

Kontingent blev vedtaget uændret.

**5. Indkomne forslag**

Der var ingen forslag indkommet rettidigt. Der var en dialog om der skulle etableres en vigeplads.

**6. Valg til bestyrelsen**

Formand Keld Holm Sørensen genvalgt

Bestyrelsesmedlem Palle Lange genvalgt

Bestyrelsesmedlem Christian Vibild genvalgt

6a Suppleant Leif Jepsen genvalgt

1. Revisor Edith B. Jensen genvalgt Dog for sidste gang

**8. Eventuelt**

Hans Buhl pointerede, at der er for meget højt bevoksning og henstillede til, at højden på mellem 6-8 meter overholdes.

Svend Åge Madsen påpegede, at bevoksning ikke er et anliggende for bestyrelsen, men alene skal aftales beboerne i mellem. Ved samtale kan man komme langt og der opfordres til dialog mellem naboer såfremt man finder at der er problemer med for høj bevoksning

Generalforsamlingen blev afsluttet med kaffe og lagkage, som Sonja havde lavet til os,- tak for det.

Keld Holm Sørensen

Formand

Maj 2017